ราชบัณฑิต
ราชบัณฑิตมีหน้าที่ค้นคว้าและบำรุงสรรพวิชาการให้เป็นคุณประโยชน์ต่อประเทศชาติ แลกเปลี่ยนความรู้กับองค์กรอื่นๆ เป็นที่ปรึกษาของรัฐ งานหลักที่สำคัญเป็นที่รู้จักแพร่หลายคือการแต่งหนังสือตำราประเภทอ้างอิงและหลักเกณฑ์ในวิทยาการสาขาต่างๆ รวมทั้งการสร้างแหล่งรวบรวมความรู้ในหลายสาขาวิชา ในชื่อ "คลังความรู้" เพื่อเผยแพร่แก่ประชาชนทั่วไป
พจนานุกรม ฉบับราชบัณฑิตยสถาน พ.ศ. 2542
คณะกรรมการชำระพจนานุกรม ฉบับราชบัณฑิตยสถาน พ.ศ. 2542 ได้แก้ไขและเพิ่มเติมเนื้อหาพจนานุกรมไทย หลังจากมีการจัดพิมพ์พจนานุกรม พ.ศ. 2525 ระยะหนึ่งแล้ว เนื่องจากเห็นว่ายังมีส่วนที่ควรจะเพิ่มเติม แก้ไข จึงได้ดำเนินการปรับปรุงมาตลอด กระทั่งเสร็จสมบูรณ์และจัดจำหน่ายเผยแพร่เมื่อ พ.ศ. 2546